Currency
సుంకాలరూపంలో రూ.55వేల కోట్ల రాబడులు
న్యూఢిల్లీ, మే 31: వస్తుసేవల పన్ను చట్టం జూలై ఒకటవతేదీనుంచి అమలవుతున్న పక్షంలో కేంద్రం సెస్‌రూపంలోనే భారీ మొత్తం వసూలు అవుతుందని అంచనా వేస్తోంది. మత్తుపానీయాలు, పొగాకు సంబంధిత ఉత్పత్తులపై విధించే సుంకాలు సుమారు రూ.55వేల కోట్లకు పెరుగుతాయని కేంద్ర ఆర్ధికశాఖ అంచనా వేస్తోంది. బొగ్గుద్వారా సెస్‌ను పెంచాలని చూసింది. విలాస వస్తు వులు, మత్తుకలిగించే ఉత్పత్తులు వంటి వాటిపై రాబడిలోటును సుంకాలద్వారా పూడ్చుకుంటున్నది. రెవెన్యూ విభాగం అంచనాల ప్రకారంచూస్తే 22 వేల కోట్లు సెస్‌ రూపంలో బొగ్గు, లిగ్నైట్‌ ఇతర కీలక ఉత్పత్తులనుంచి జూలై మార్చి సంవతంలో అందుతు న్నది. ఒక పొగాకుపై సుంకం 16 వేల కోట్లవరకూ అందుతోందని అధికారులే చెపుతున్నారు.
ఇక మిలిన మొత్తం జిఎస్‌టి పరిహారం ఫండ్‌ రూపంలో పాన్‌మసాలా, మత్తుపానీయాలు, మోటారు వాహనాలనుంచి అందుతుందని ప్రభుత్వం అంచనావేస్తోంది వివిధ రకాల సెస్‌లరూపంలో వసూలవుతున్న నిధులు రాబడి లోటును పూడ్చుకునేందుకు రాష్ట్రాలకు మరింత మేలు చేస్తుందని కేంద్రం భావిస్తోంది. రెవెన్యూ కార్యదర్శి హస్‌ముఖ్‌ అధియా మాట్లాడుతూ ప్రస్తుత ఆర్థిక సంవత్సరానికి ఎలాంటి పరిహారం అవసరమైనా సెస్‌రూపంలో వాటిని భర్తీచేస్తామని చెప్పారు. ఇందుకు సంబంధించి సుంకాలను కేటగిరీలవారీగా నిర్ణయించామ న్నారు. చిన్నకార్లపై కూడా సుంకంఎందుకు విధిస్తున్నారన్న ప్రశ్న పై ఆయన స్పందిస్తూ ఇపుడు ఎక్కువ వాడుకలో ఉన్నవి చిన్న కార్లేనని, మార్కెట్‌లలో వీటికి ఎక్కువ ప్రాధాన్యం పెరిగిందని అందువల్లనే కేటగిరీలవారీగా సుంకం ప్రతిపాదించినట్లు తెలి పారు.
ఈ విభాగం నుంచి వసూళ్లు పోగొట్టుకోలేమని ఆయన అన్నారు. 2018 మార్చి నాటికి పరిహారం నిధులు తగినంతగా అందుతాయని అంతర్గత అంచనాలు చెపుతున్నాయి. పెద్ద రాష్ట్రా లకు ఎదురయ్యే రాబడిలోటును భర్తీచేసుకోగలవని, చిన్న రాష్ట్రా లకు మాత్రమే పరిహారం అందించాల్సి ఉంటుందని కేంద్ర ఆర్థిక శాఖ అంచనావేస్తోంది.వినియోగం, ఉత్పత్తిఅధికంగా ఉన్న రాష్ట్రా ల్లో తక్కువ ఖర్చుతోకూడిన ఉత్పత్తులే జిఎస్‌టి అమలయ్యాక వస్తాయని ఎక్కువ రాష్ట్రాలకు రాబడులు జిఎస్‌టి తర్వాత 14 శాతం కంటే ఎక్కువ ఉండవచ్చని అంచనావేస్తున్నట్లు అథియా వెల్లడించారు. కేంద్ర ఆర్థిక మంత్రి అరుణ్‌జైట్లీ అధ్యక్షతన ఉన్న జిఎస్‌టిమండలి రాష్ట్రాలకు పరిహారంచెల్లింపు, నష్టం భర్తీని ఇప్ప టికే నిర్ణయించింది.
మొదటి ఐదేళ్లపాటు కొత్త పన్ను అమలులో ఎదురయ్యే భారం భర్తిచేసేందుకు కేంద్రం అంగీకరించిన సంగతి తెలిసిందే. 2015-16 సంవత్సరాన్ని బేస్‌ సంవత్సరంగా అంటే ప్రామాణికసంవత్సరంగా నిర్ణయించింది. 14శాతం వృద్ధితోపాటు రాబడుల్లో రాష్ట్రాలకు మొదటి ఐదేళ్లపాటు జిఎస్‌టి నష్టం భర్తీ చేస్తుంది. పరిహారంనిధిలో కావలసినంత మిగులు ఉన్నపక్షంలో ప్రభుత్వం తన వ్యూహాన్ని పునఃపరిశీలిస్తుందని, సుంకం తగ్గింపు పై ఆలోచిస్తుందని, అంతేకాకుండా ఉత్పత్తులు, సేవలరంగ పరం గా కొంతతగ్గిపులు కూడా ఇస్తుందన్నారు. కేంద్ర, రాష్ట్రాలు ఎక్కు వగా చేటుతెచ్చే ఉత్పత్తులపై 55శాతం, విలాసవస్తువులపై కూడా 55శాతంవరకూ విధించేందుకు అంగీకరించాయి. గరిష్టస్థాయి 28 శాతానికిపైబడి ఈ సుంకం అమలవుతుంది. పాన్‌మషాలా గుట్కా వంటి ఉత్పత్తులపై 204 శాతం ఉంటుంది. జర్దా, ఫిల్టర్‌ ఖైనీ వంటివి 160శాతం సెస్‌లో ఉంటాయి. ఒక పొగాకు, పొగాకు ఉత్పత్తులపరంగా ఈ సుంకం 71-204శాతం వరకూ ఉంటుంది. మత్తుపానీయాలు, నిమ్మరసాలు వంటివి 12శాతం సెస్‌లో ఉం టాయి.
ఇక ఫిల్టర్‌ సిగరెట్లు 65 ఎంఎం మించని ఉత్పత్తులు 70 మిల్లీమీటర్లకు మించనవి ఐదుశాతం సెస్‌ ప్లస్‌ ప్రతివెయ్యి సిగ రెట్లకు 2126 రూపాయలు చెల్లించాల్సి ఉంటుంది. వీటితో పాటే క్లీన్‌ ఎనర్జీ సెస్‌ వంటివి బొగ్గు, లిగ్నేట్‌ ఇతర కీలక ఉత్ప త్తులపై టన్నుకు రూ.400గా విధిస్తారు. చిన్నకార్లు నాలుగు మీటర్ల పొడవుకు తక్కువ ఉన్నవి పెట్రోల్‌ ఇంజన్‌తో ఉన్నవి 1200 సిసి వరకూ ఉన్నవి ఒకటిశాతం సెస్‌ గరిష్టస్థాయి పన్ను అమలవు తుంది. చిన్న డీజిల్‌కార్లు 1500సిసికి తక్కువ ఉన్నవి మూడు శాతం సెస్‌ అమలవుతుంది. ఇక మిడ్‌సైజ్‌ కార్లు, ఎస్‌యువిలు, విలాసకార్లు వంటివి 15శాతం సుంకంఅమలవుతుంది. బస్సులు, వ్యాన్‌లు 10మందికి మించి తీసుకెళ్లే వాహనాలకు ఇదే అమలవు తుంది. హైబ్రిడ్‌కార్లు 1500సిసి ఇంజన్‌కు పైబడినవాటిపై 15 శాతం సుంకం అమలువుతుందని జిఎస్‌టిమండలి ప్రకటించింది.
======